سوریه‌نین قوزئیینده "زیتون بوداغی" عملیاتی ایله بؤلوجو ترور هؤرگوتو پ‌کاکا/ی‌پ‌گ‌دن تمیزلنه‌ن عفرین‌‌ده، ۴۰ بریکت ائو داها ساواشدان ضرر چکن عائله‌لره تحویل وئریلدی.
"هیومن موی تیم"ین اؤتن ایل سوسیال مئدیادان اعلان ائتدی کمپینه قاتیلان خیریه‌چیلرین باغیشلاری ایله اینشا ائدیله‌ن ۴۰ بریکت ائو، عفرینین شران قصبه‌سینده مراسیمله عائله‌لره تحویل وئریلدی.
هیومن موی تیم اینسانی فیلم اکیبی مسئوللاریندان تۆل‌آی گؤک‌چیمن، قار اۆستونده یالین آیاقلا دوران و اۆشودوگو بللی اولان بیر اوشاغین فوتوگرافیندان یولا چیخاراق، بریکت ائو کمپینینین بیر ایل اؤنجه باشلادیلدیغینی سؤیله‌دی.
گؤک‌چیمن، کمپین ایله جمهور باشقانی رجب طیب اردوغانین باشلاتدیغی ۱۰۰ مین‌ بریکت ائو پروژه‌سینه قاتیلدیقلارینی ایفاده ائد‌رک، هر اینسانین سایقین بیر حیاتا لایق اولدوغونو قید ائتدی.
ساواش سببی ایله فرقلی بؤلگه‌لردن قاچاراق اؤز تورپاقلاریندا سیغینماچی وضعیتینه دوشن اینسانلارین ایللردیر چادیرلاردا حیاتلارینی داوام ائتدیرمه‌یه چالیشدیقلارینا دقت چکه‌ن گؤک‌چیمن، تهلوکه‌سیز بیر حیات سۆردورمه‌نین بورادا یاشایان اینسانلارین حاقی اولدوغونو ایفاده ائد‌رک، پروژه‌یه دستک وئرن هر کسه تشکر ائتدی.
اوچ ایل اول سوریه‌نین اورتا بؤلگه‌سین‌ده‌کی حمص شهرین‌دن کؤچ ائد‌ن ام محمد ده بریکت ائولرله چادیر حیاتینداکی چیله‌دن قورتولدوقلارینی بیلدیردی.
حیات یولداشی و ۷ اوشاغی ایله یاشادیغینی ایفاده ائد‌ن ام محمد، "باشدا سو پروبلئمی اولماقلا بیر چوخ چتینلیکدن قورتولدوق. اللها چوخ شۆکور، ایندی داها راحاتیق. بیزه قارداشلیغینی حس ائتدیردیگی اوچون تورکیه‌یه تشکر ائدیره‌م" دئدی.
